**Paskaidrojuma raksts**

**Rīgas domes 2025. gada \_\_\_. \_\_\_\_\_\_\_\_\_ saistošajiem noteikumiem Nr. RD-25-\_\_\_\_\_-sn**

**“Par Rīgas valstspilsētas pašvaldības aģentūras “Rīgas enerģētikas aģentūra”**

**maksas pakalpojumiem”**

*(projekts)*

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**  Publisko aģentūru likuma 17. panta ceturtajā daļā noteikts, ka pašvaldības aģentūras sniegtos maksas pakalpojumus nosaka un to cenrādi apstiprina ar pašvaldības saistošajiem noteikumiem.  Saistošie noteikumi nosaka Rīgas valstspilsētas pašvaldības aģentūras “Rīgas enerģētikas aģentūra” (turpmāk – Aģentūra) sniegtos maksas pakalpojumus saskaņā ar cenrādi, kas ir aktualizēts atbilstoši faktiskajai situācijai, Aģentūras darbības virzieniem un mērķiem, nosakot šādus maksas pakalpojumus:   1. apmācības energoefektivitātes jautājumos, t.i., pēc juridiskas personas pieprasījuma nodrošināt apmācības (semināri, konferences u.c.), kurās Aģentūras darbinieku kopējais uzstāšanās laiks ir ilgāks par 30 min, neatkarīgi no apmācību rīkošanas vietas (Rīgas valstspilsētas pašvaldības teritorijā vai ārpus tās); 2. projektu pieteikumu sagatavošana enerģētikas jomā, t.i., pēc juridiskas personas pieprasījuma sagatavot projekta pieteikumu kādā konkrētā programmā (piemēram, Horizon Europe, Interreg u.c.) ar šīs personas dalību; 3. Aģentūras rīcībā esošo datu kopu atlase un izsniegšana, ja papildus publiski pieejamiem (publicētiem) datiem fiziska vai juridiska persona vēlas saņemt apstrādātus vai kādā citā veidā rediģētus datus, kas ir saistīti ar Aģentūras darbības jomām.   Iespējamā alternatīva, kas neparedz tiesiskā regulējuma izstrādi, – nav. |
| **2. Fiskālā ietekme uz pašvaldības budžetu, iekļaujot attiecīgus aprēķinus**  Saistošo noteikumu īstenošanas fiskālās ietekmes prognoze uz pašvaldības un Aģentūras budžetu paredz ieņēmumu palielināšanos, jo prognozējamie ieņēmumi no pakalpojumiem ir 5000 *euro* gadā (bez PVN), ko plānots izlietot atbilstoši Aģentūras apstiprinātai tāmei ar pakalpojumu sniegšanu saistītu izdevumu samaksai un darbinieku atalgojumam. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**  Saistošajiem noteikumiem nav tieša sociālā ietekme, kā arī ietekme uz iedzīvotāju veselību, uzņēmējdarbības vidi pašvaldības teritorijā un konkurenci. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**  Administratīvās procedūras netiek mainītas. Saistošo noteikumu izpildi nodrošinās Aģentūra. Saistošo noteikumu izpilde neietekmēs līdzšinējo Aģentūras funkciju un uzdevumu izpildi. |
| **5. Ietekme uz pašvaldības funkcijām un cilvēkresursiem**  Saistošie noteikumi neparedz iesaistīt papildu cilvēkresursus un tiks īstenoti esošo cilvēkresursu ietvaros. |
| **6. Izpildes nodrošināšana**  Saistošo noteikumu izpildi savas kompetences ietvaros nodrošinās Rīgas valstspilsētas pašvaldības aģentūras “Rīgas enerģētikas aģentūra”. |
| **7. Prasību un izmaksu samērīgums pret ieguvumiem, ko sniedz mērķa sasniegšana**  Saistošie noteikumi ir atbilstoši iecerētā mērķa sasniegšanai – noteikt maksas pakalpojumu cenas pakalpojumiem, ko sniedz Rīgas valstspilsētas pašvaldības aģentūras “Rīgas enerģētikas aģentūra”, tādējādi sabalansējot izdevumus un ieņēmumus. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**  Atbilstoši Pašvaldību likuma 46. panta trešajai daļai saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai no 2025. gada \_\_\_. maija līdz 2025. gada \_\_\_. jūnijam tika publicēts Rīgas valstspilsētas pašvaldības tīmekļvietnē www.riga.lv. |